ความเดิมตอนที่แล้วในโชกุน
ข้าชื่อจอห์น แบล็กธอร์น เป็นคนอังกฤษ
ต้นหนเรือเอรัสมุส เรือพาณิชย์ของดัตช์
โกหก เจ้าคือโจรสลัด
พวกนั้นไม่รู้เรื่องเราใช่ไหม
ท่านโทรานางะ
ตั้งแต่ปีที่ไทโกถึงแก่อสัญกรรม
เราได้เฝ้าดูด้วยความกังวลใจ
ขณะที่ท่านได้หาแนวร่วมอำนาจ เป็นปฏิปักษ์กับทางคณะ
หากเราทำสงครามตอนนี้ กองทัพแบบสี่ต่อหนึ่ง ข้าแพ้แน่
เจ้าถึงต้องไปที่อาจิโระแทนข้า
ท่านโทรานางะเป็นผู้ที่ ยึดเรือกับของทุกอย่างที่บรรทุกมานะ
แคว้นอิซุเป็นศักดินาของข้านะครับ
ข้าเข้าใจผิดเอง ที่คิดว่าท่านภักดีกับนายท่านของเรา
ยอดขุนนางโยชิอิ โทรานางะอยากเจอเจ้า
แล้วเขาต้องการอะไรจากข้า
เล่นลูกป๋องแป๋งเจ้ามั้ง ข้าจะไปรู้ได้ไง
เห็นทีโชคชะตาจะพาเรามาพบกันแล้ว
เจ้า ข้า
และคนเถื่อนนี้ที่อาจมาพลิกสถานการณ์
(โอซาก้า หนึ่งปีที่แล้ว)
พักผ่อนเสียนะ ท่าน สามีของข้า
เพ่งจิตไปที่พระพุทธเจ้านะคะ
ลูกชายข้าอยู่ไหน
เป็นเช่นเดียวกับที่มองตาแม่เจ้าเลย
หาที่สิ้นสุดมิได้
ไม่ต้องกลัว
ไม่นานข้าก็จะไปเกิดใหม่ในสุขาวดี
ข้าจะเจอท่านที่นั่นได้ยังไงครับ
ท่านจะยังมีขนตาอยู่ไหมครับ
และเล็บของท่านด้วยล่ะ
ช่างน่าแปลก ชีวิตนี้หนอ…
เป็นเพียงฝันแห่งฝัน
ไปหาท่านแม่เถอะค่ะ
ท่านไทโกอยากอยู่ตามลำพัง
หากท่านไทโกไม่ได้รับศีลศักดิ์สิทธิ์
จะไปไม่ถึงอาณาจักรของพระเจ้านะ
หรืออาณาจักรของพระเจ้าอาจอยู่ที่ก้นท่านก็ได้
ท่านเคยคิดบ้างไหมล่ะ
ท่านโทรานางะ
อย่าเพิ่งไป
ไม่น่าเชื่อว่าครั้งหนึ่ง
เคยมีโอกาสที่โอจิบะ จะได้เป็นนางบำเรอของท่าน
ข้าไม่เคยสนใจหญิงเลอโฉมเลยครับ
ส่วนข้าสนใจเกินไปละสิ
คืนนั้นที่เราดื่มสาเกกันจนเมามาย
จำได้ไหมว่าข้าพูดอะไรกับท่าน
"เราอึใส่กระโถนเดิมหลายต่อหลายครั้ง
จนฉี่รดเท้าตัวเอง"
ข้าอยากให้เรายึดครองเกาหลีด้วยกัน
ข้าจะได้มอบญี่ปุ่นให้ท่าน
ให้เป็นของกำนัลจากลูกชายท่านแล้วกันครับ
ลูกชายข้า…
แร้งกำลังบินวนเวียน
ท่านจะคิดยังไง…
กับการเป็นอุปราชเพียงคนเดียว จนกว่าเขาจะโตล่ะ
หากท่านปกป้องเขา ข้ามอบตำแหน่งนี้ให้ท่านได้นะ
พวกอริของข้าจะได้มีเหตุผลที่ดี ในการผนึกกำลังกันน่ะสิ
ฆ่าข้า
จากนั้นก็ลูกชายของท่าน
ข้าไม่ต้องการการลงโทษ ในรูปแบบที่โหดร้ายแบบนั้นครับ
ตอบได้ฉลาดมาก
นี่ก็ผ่านมาร้อยกว่าปี ตั้งแต่ระบอบโชกุนที่แท้จริงสิ้นสุดลง
ตลอดชีวิตของข้า ข้าทำงานเพื่อกำราบความขัดแย้งภายใน
บัดนี้ข้ากลัวว่า สงครามกลางเมืองจะปะทุขึ้นอีกครั้ง
ข้าจึงได้สั่งให้ตั้งคณะอุปราช
อิชิโดะ คิยามะ โอโนะ ซูกิยามะ…
และท่าน
แบ่งอำนาจกันจนกว่ายาเอะจิโยะอายุ 16
ทำให้เกิดการชะงักงันทางการเมือง
นายท่านของข้าฉลาดหลักแหลมที่สุด ในราชอาณาจักร
ข้าขอให้ท่านปกป้องลูกชายข้า
จากทั้งอริและมิตรสหายของเขา
จงสั่งสอนเขา…
ด้วยบทเรียนที่สำคัญที่สุด…
บุรุษผู้ที่ยืนในจุดสูงที่สุด…
คือบุรุษที่โดดเดี่ยวที่สุดในราชอาณาจักร
(อิงจากนิยายที่แต่งโดย เจมส์ คลาเวลล์)
(SHOGUN)
(บทที่สอง: ข้าสองเจ้าบ่าวสองนาย)
ต้นหนชาวอังกฤษผู้นี้ ที่ว่าเขาน่ารังเกียจหมายความว่ายังไง
ท่านก็รู้ว่าคนประเภทไหน โสโครก ขี้โรค
แถมยังปากเน่าปากหนอน
เขาเป็นเหมือนนางโลมชั้นต่ำ ที่หากินตามตรอกสกปรก
เข้าใจไหม บาทหลวงอาคันตุกะ
บันทึกพวกนี้เป็นหลักฐานความต่ำทรามของเขา ดูสิครับ พระคุณเจ้า
ขับไล่ ฆ่าแกง และปล้นสะดม ตลอดทางที่ผ่านมะนิลา
ตัวแสบของจริง ป่าเถื่อนบรรลัยเลย
งั้นเราจะเอาบันทึกนี้ให้พวกญี่ปุ่นดู
เขาจะได้ถูกแขวนคอเพราะเป็นโจรสลัด
ข้าเกรงว่าจะไม่ง่ายขนาดนั้น
แม้จะมีความไม่ลงรอยกันในโอซาก้า
โทรานางะยังเป็น ผู้นำการเจริญสัมพันธไมตรีกับต่างชาติ
เขาเป็นคนรอบคอบ
กลัวว่าเขาจะต้องการ ให้แปลบันทึกนี้แบบละเอียดน่ะสิ
อาจจะละเอียดเกินไปด้วยซ้ำ
ออกไปเดี๋ยวนี้จะขอบคุณมาก
จะบอกให้ เจ้าโจรสลัดนี่น่ะ
เขาไม่ใช่คนที่ให้พระเจ้ามากำหนดโชคชะตา
ข้าไม่แนะนำให้ทำแบบนั้นเหมือนกัน
เขารู้ทุกเรื่องเกี่ยวกับมาเก๊าสินะ
ที่จะบอกคือเรื่องจริงเลย
กับบุโชพวกนี้ที่ใกล้จะเปิดศึก
เราต้องทำทุกอย่าง เพื่อเลี่ยงการเจรจาเรื่องพิพาทในอดีต
งั้นก็ต้องขอบคุณที่ผู้มาเยือนของเรา พูดภาษาญี่ปุ่นไม่ได้แล้วกัน
ข้าจะไปยังปราสาทที่โทรานางะถูกโดดเดี่ยว
ต้องเป็นล่ามให้เขาบ่ายนี้
มาร์ติน
นี่เป็นช่วงเวลาคับขันสำหรับคณะเผยแผ่ศาสนา
เจ้าต้องคอยจัดการไม่ให้ชายผู้นี้เป็นตัวปัญหา
สวัสดีครับ ท่านยาเอะจิโยะ
นี่คือมนุษย์กินคนเหรอ สึจิ
โทรานางะบอกว่าคนเถื่อนบางคนกินมนุษย์
ข้าไม่ทราบขอรับ นายน้อย
แต่ข้าจะอยู่ให้ห่างไว้ เผื่อว่าเป็นเช่นนั้น
เวร
อภัยให้ข้าด้วย ท่านโทรานางะ
หวังว่าข้าไม่ได้ทำให้ท่านรอนะครับ
หวังว่าท่านคงไม่รู้สึกขัดเคือง ที่ท่านหญิงมาริโกะอยู่ที่นี่ด้วย
ข้าขอให้นางมาเพื่อฝึกภาษาโปรตุเกสน่ะ
เพราะท่านเป็นผู้ช่ำชอง
ชมข้าเกินไปแล้วครับ นายท่าน
ยินดีที่มีท่านหญิงมาเรียอยู่ด้วยเสมอครับ
อรุณสวัสดิ์
ข้าชื่อมาร์ติน อัลวิโตแห่งคณะเยสุอิต
เจ้าคืออันจินสินะ
แปลว่าอะไร
แปลว่า "ต้นหน"
แบบที่สึจิแปลว่าล่ามสำหรับข้า
เจ้าอยู่ในที่พักของท่านโยชิอิ โทรานางะ
ส่วนข้าเป็นล่ามให้กับคณะอุปราช
อ้อ ดีเลย เจ้าจะได้แปลงคำพูดข้า ให้เอื้อพวกโปรตุเกสของเจ้าสินะ
อันจินไม่เชื่อว่า ข้าจะแปลให้เขาอย่างตรงไปตรงมา
เพราะข้าเป็นคนโปรตุเกส
เมื่อกี้พูดว่าอะไร
แบบที่เจ้าพูดเป๊ะเลย ข้าจะแปลโดยปราศจากอคติ
เพราะข้าเห็นว่าเจ้าซื่อตรงเหลือเกิน
เจ้าอาจช่วยข้าบอกเขาว่าเราเป็นศัตรูกัน
บอกเขาเองเลยสิ
คำว่า "ศัตรู" ในภาษาญี่ปุ่นคือเทกิ
พยักพเยิดมาที่ข้าและพูดคำนั้น
เดี๋ยวเขาก็เข้าใจ
ข้าอาจเป็นศัตรูของเจ้านะ
จอห์น แบล็กธอร์นแห่งเอรัสมุส
แต่ข้าไม่ใช่ผู้ลอบสังหารเจ้า
เรื่องนั้นเจ้าจะลงมือเอง
ข้าได้สอนคำว่า "ศัตรู" ให้อันจินไป
เพื่อให้เขาบอกท่านได้ว่าเรามิใช่สหายกัน
ใช่ไหมครับ ท่านหญิงมาเรีย
บาทหลวงแปลได้ถูกต้องค่ะ
ถามเจ้าคนเถื่อนนี่ว่า ทำไมถึงเป็นปฏิปักษ์กับล่ามของข้า
เขาอยากรู้ว่าทำไมเราจึงเป็นศัตรูกัน
เพราะประเทศเราทำสงครามกันอยู่
เขาบอกว่าประเทศเรากำลังขัดแย้งกันครับ
แล้วเจ้าคือคนประเทศอะไร
- บอกเขาซิว่าเจ้ามาจากไหน - อังกฤษ
ราชอาณาจักรที่เป็นเกาะ ห่างจากโปรตุเกส 1,000 ไมล์ไปทางเหนือ
เขาเป็นคนชาติอังกฤษ
ห่างจากโปรตุเกส 1,000 ไมล์ครับ
บอกมา
เหตุใดจึงทำศึกกับราชอาณาจักรของสึจิ
ทำไมถึงทำสงครามกับประเทศข้า
เพราะอังกฤษไม่ยอมให้พวกคาทอลิกคุกคาม
เจ้าไม่ใช่คาทอลิกรึ
เจ้าไม่ใช่คาทอลิกหรือ
คริสเตรียนมีสองนิกาย โปรเตสแตนต์กับคาทอลิก
ชาวอังกฤษอย่างเราคือโปรเตสแตนต์
แต่ทั้งสองนิกายเชื่อว่าพระเยซูคือพระเจ้ามิใช่รึ
ใช่ แม้ข้าจะไม่รู้แน่ชัดจนกว่าตัวจะตาย
เพราะแบบนี้เจ้าถึงมาเป็นโจรสลัดใช่ไหม
เพื่อจะได้ต่อสู้กับศัตรูคาทอลิกของเจ้า
ในนามของพระเจ้าองค์นี้ที่เจ้าไม่ค่อยศรัทธาน่ะ
ข้าไม่ใช่โจรสลัด
แล้วปืนใหญ่ 20 กระบอกของเจ้าล่ะ
เรือของข้ามีใบอนุญาตยึดเรือหลายฉบับ
จากผู้ปกครองประเทศที่เรียกว่าฮอลแลนด์
มอบหมายให้เราทำการค้า ไปทั่วทุกน่านน้ำในทะเล
และให้เราป้องกันตัวจากใครก็ตาม ที่บังอาจมาหยุดเรา
แล้วถ้าเป็นเราเองที่บังอาจหยุดเจ้าล่ะ
ข้าไม่อาจคิดเป็นศัตรูกับท่านได้
ข้าทำได้ ทำได้อย่างง่ายดาย
ถ้าอย่างนั้นแล้ว จะเป็นยังไง
เช่นนั้นข้าก็คงมอบวิญญาณของข้าแด่พระเจ้า
เพราะข้าคงจะตาย ด้วยน้ำมือของเทกิอย่างท่านแน่นอน
ถอย
นี่คือท่านขุนพลอิชิโดะ
อริคนสำคัญของโทรานางะ
ถ้ายังเห็นชีวิตมีค่า ห้ามเอ่ยปากแม้แต่คำเดียว
รู้มาว่าท่านได้เชิญคนเถื่อนมาที่ปราสาทนี้
คำนับ เร็วเข้า
น่าเกลียดชะมัด
หน้าอย่างกับหมา
เราควรเอามันไปออกเร่แสดงให้ทั่วจักรวรรดิ
"ตัวประหลาดจากโลกตะวันตก"
ข้าว่ามันแปลกๆ นะ
ในเมื่อใกล้จะถูกขับออกจากตำแหน่งอยู่แล้ว
เหตุใดจึงสนใจชายผู้นี้
น่าจะใช้วาระสุดท้ายของท่าน ให้เป็นประโยชน์กว่านี้
พวกคริสเตียนเรียกเขาว่าคนนอกรีต จริงหรือไม่
จริงขอรับ ท่านอิชิโดะ
เขาคงหมิ่นศรัทธาของเจ้าน่าดูเลยสินะ
คนนอกรีตนี้ไม่ได้มีค่าอะไรกับข้า
หากท่านต้องการ ข้าจะให้ลูกชายพาตัวเขาไปเข้าคุก
ข้าเพียงแต่ไม่ต้องการให้เกิดความขัดแย้ง
เจ้าจะถูกขังนะ
นานแค่ไหน
ไม่รู้สิ อันจิน แต่ข้าจะสวดภาวนาให้วิญญาณเจ้า
เจ้าบอกอะไรเขา ไอ้สารเลว
เยี่ยมไปเลยสิวะ พับผ่า
ข้ากะจะอธิบายให้เข้าใจพอดีเลยเชียว
เกิดการเข้าใจผิดกันแน่นอน
จะพาข้าไปไหนน่ะ
หากข้าสร้างความขุ่นข้องหมองใจไป ต้องขออภัยด้วย
ขออภัย… พวกเจ้ามีใครเข้าใจที่ข้าพูดสักคำไหม
เจ้าคนข้างหน้าน่ะ จะพาข้าไปไหน
ไม่ ข้าไม่ยอมให้ทำกับข้าแบบนี้
ข้าเป็นแขกของนายพวกแกนะ ไม่ใช่นักโทษ
โอ๊ย ห่าเอ๊ย นี่เป็นเรื่องเข้าใจผิดแล้ว
ตาของเขาสีฟ้าจริงเหรอ
นึกถึงสีของพายุที่เคลื่อนตัวสิ
และ…
สีผมแบบหัวไชเท้านี่หรือเปล่า
แม่ว่าเหมือนโกโบนี่มากกว่านะ
เจ้าหัวเราะกับลูกชายเรา เหมือนเขาเป็นนางในเลยนะ
โกโบทำไมรึ
วันนี้ท่านโทรานางะเชิญแม่ไปพบคนเถื่อนครับ
ทำไมเจ้าจึงถูกเรียกไปที่นั่น
นายท่านต้องการให้ข้าฝึกภาษาโปรตุเกสน่ะ
แล้วทำไมเขาถึงอยากให้ทำแบบนั้น
เจ้าอาจจะรู้…
ว่าทำไมแม่ของเจ้า ถึงต้องไปเป็นอะไรที่นอกบ้านหลังนี้
ท่านพ่อ
ทานอะไรไหมครับ
ไม่ ไม่มีเวลา
ท่านโทรานางะเรียกประชุมอีก
ไม่ใช่เจ้า
อ้อ ท่านหญิงมาริโกะ
สาวขึ้นและสวยขึ้นกว่าเคยนะ
ท่านหญิงคิริ ท่านเฉลียวฉลาด อบอุ่น และมีความสุขนะคะ
แถมยังเป็นที่โปรดปรานของท่านโทรานางะด้วย
ท่านหญิงชิสุก็เช่นกัน ตั้งครรภ์ลูกของท่านอยู่ด้วย
ท่านหญิงมาริโกะไม่เปลี่ยนไปเลยสักนิด ตั้งแต่เราเจอกัน
นี่ก็ผ่านมา 16 ปีแล้ว
ที่พิธีฉลองครั้งสุดท้ายที่ท่านคุโรดะจัดขึ้น
ตอนนั้นท่านหญิงมาริโกะเพิ่งแต่งงาน
ขนาดตอนนั้นข้าก็รู้ได้เลยว่านางไม่เหมือนใคร
อย่ารบกวนล่ามของข้านะ คิริ
คิริโนะคาตะเจ้าค่ะ
ข้าแก่แล้ว
ก็ต้องการการให้เกียรติไม่น้อยก่อนตายนะเจ้าคะ
ผ่านมาแล้วตั้งหลายปี นางก็ยังหาเรื่องข้าอยู่ได้
ส่วนท่านน่ะ ข้าเอาไม่อยู่แต่ไหนแต่ไรไม่เคยเปลี่ยน
ก็เหมือนขนาดบั้นท้ายของเจ้านั่นแหละ
ท่านก็
อยู่ต่อหน้าท่านฮิโรมัตสึนะ
ข้าต้องไปโกนผมบวชชีแล้วละ
ขอตัวนะเจ้าคะ ท่าน
เอาละ วันนี้เจ้ามีความเห็นว่ายังไง
ท่านบาทหลวงเป็นคนซื่อตรงค่ะ
ไม่มีการแปลที่หลอกลวงเราเลย
แล้วเจ้าคนเถื่อนล่ะ
สัญชาตญาณข้าบอกให้คอยระวังเขาให้ดี
เจ้าขุ่นเคืองใจไหม ที่เขาพูดเรื่องศรัทธาของเจ้า
ศรัทธาของข้าคงไม่บริสุทธิ์ หากทดสอบไม่ได้
นายท่าน ถึงข้าไม่ฉลาดเท่าท่าน
เรื่องนั้นน่ะข้ารู้ดี
แต่เรื่องพวกนี้เนี่ย
เกี่ยวอะไรกับ การถอดท่านออกจากตำแหน่งด้วยล่ะ
เมื่อเช้าหลานของข้าเกิดที่เอโดะ
และท่านหญิงโอจิบะก็ขอกลับมาที่โอซาก้า
ข้าน่ะยินยอมอยู่แล้ว
ไม่เช่นนั้นก็คงจะเป็นการวางตัวเป็นปรปักษ์
ถ้าอย่างนั้นตอนนี้ เราก็รอให้ทางคณะ
ลงมติการตายของเราทุกคน
ใช่
แต่ไส้ศึกบอกข้าว่า
เจ้าคนเถื่อนนี่สร้างความปั่นปวนให้พวกโปรตุเกส
ไม่นานพวกนั้นก็จะขอให้อุปราชคริสเตียน อย่างท่านคิยามะและท่านโอโนะ
คัดค้านไม่ให้เขาอยู่ในโอซาก้า
แล้วทำไมเราต้องใส่ใจ เรื่องอุปราชคริสเตียนด้วยล่ะ
เพราะนายท่านของเรา จะถูกขับออกจากตำแหน่งได้
ก็ต่อเมื่อคณะลงมติเป็นเสียงเดียวกัน
นายท่านจะใช้คนเถื่อนให้สร้างความแตกแยก
ระหว่างอิชิโดะกับกลุ่มผู้นำคริสเตียน
สัญชาตญาณของลูกสะใภ้เจ้า น่าจะเป็นประโยชน์กับเจ้าบ้างนะ
นายท่าน ว่าแต่นายท่านแน่ใจหรือ…
ซังคิจิ
ไปได้
เร็วเข้า
ซินญอร์นี่คนจริงๆ หรือ
ท่านเป็นใคร
ขอที่ให้สหายข้าที
อยู่ที่นี่ปลอดภัย
ลูกๆ จากเขตวัดของข้าน่ะ
ถูกลงโทษเพราะศรัทธาของตัวเอง
เจ้าพูดภาษาโปรตุเกส แต่ก็พูดไม่ชัด
พูดความจริงต่อหน้าพระเจ้า
ข้าเป็นคนอังกฤษ
พวกเยสุอิตก็จับเจ้ามาไว้ที่นี่ด้วยสินะ
เยสุอิตจับท่านมาไว้ที่นี่เหรอ
เจ้าควรให้ข้าล้างบาปให้
คนพวกนี้ล้วนรอโทษประหารหรือ
ความตายเป็นการลงโทษอย่างเดียวของที่นี่
คุณพ่อ มันเป็นเรื่องเข้าใจผิด
ข้าเป็นแขกของท่านโทรานางะ ข้าไม่สมควรต้องอยู่ที่นี่
โทรานางะพาเจ้ามาที่โอซาก้าเหรอ
ใช่ และข้าต้องได้รับอนุญาตให้ออกไป
พระเจ้าทรงโปรด เจ้าอยู่ในแดนสนธยา
เจ้าไม่รู้ชั้นเชิงของพวกนั้น
โทรานางะเป็นนักโทษในปราสาทโอซาก้า
ที่ถูกอริของตนในคณะอุปราชโดดเดี่ยว
มีซูกิยามะที่สืบเชื้อสาย จากตระกูลซามูไรที่ร่ำรวยที่สุดในญี่ปุ่น
โอโนะ นักรบที่น่าเกรงขาม
โรคเรื้อนนำพาให้เขาเข้ามาอยู่ใต้ร่มศาสนจักร
และคิยามะ
ศรัทธาในพระคริสต์ของเขา ถูกชี้นำด้วยความโลภและมักใหญ่ใฝ่สูงเท่านั้น
ทั้งหมดอยู่ในกำมือของอิชิโดะ ผู้ดูแลปราสาทนี้
อีกไม่นานคนพวกนี้จะลงมติ เรื่องการตายของโทรานางะ
ฟังนะ ลูกข้า
มีแต่ข้าที่จะบอกความจริงกับเจ้า
หากโทรานางะให้เจ้าเป็นพันธมิตร
เจ้าจะไม่มีวันมีลมหายใจออกไปจากญี่ปุ่นเลย
การคลอดผ่านไปด้วยดี เด็กแข็งแรง
และมารดาของทายาท ก็ได้รับอนุญาตให้ออกจากเอโดะ
ท่าทางโทรานางะจะยอมรับชะตากรรมนะ
ต้องขอบคุณการนำของท่านอิชิโดะด้วย
เอาไว้ขอบคุณ เมื่อโทรานางะไม่เป็นภัยกับเราอีกต่อไป
เอาละ เรามาลงมติกัน
ท่านอิชิโดะ…
มีเรื่องหนึ่งที่ต้องคุยกัน
เป็นเรื่องของคนนอกรีต
ที่โทรานางะพามา
ใช่ ข้าเจอมันแล้ว
ข้าคัดค้าน และโทรานางะก็ส่งมันเข้าคุกไปแล้ว
เกรงว่าการจองจำจะไม่มากพอนะ
มีเรื่องราวที่น่าเป็นกังวล
เกี่ยวกับการสังหารหมู่ชาวคริสเตียน ด้วยน้ำมือชายผู้นี้
น่าตกใจจริงๆ
ว่าแต่มีหลักฐานไหม
พวกบาทหลวงมีจดหมายลับของคนนอกรีตนี้
เราต้องขอเรียกร้องให้มีการประหารชายผู้นี้ซะ
ก่อนเราลงมติ
น่าขันดีนะ เรื่องกระจ่างขึ้น เมื่อเวลาผ่านไปหลายปี
เข้านี้ข้าตื่นขึ้นมาเห็นพวกเรา แบบที่โทรานางะเห็นพวกเราแน่
พวกขุนนางไง
ระหว่างที่เราประทับตราเอกสารกันอยู่
โทรานางะหาได้ยำเกรงกฎของเรา และใช้มันมาเล่นงานเรา
เจ้าคนนอกรีตลบหลู่พระเจ้าของเรา
ข้าสงสัยว่าท่านจะเลื่อมใส ในพระเจ้าองค์นี้เพียงนี้หรือไม่
หากไม่ใช่เพราะทรัพย์สินมากมาย ที่บาทหลวงพวกนี้ปรนเปรอให้ท่าน
ข้าจะไม่ชักช้ากับเรื่องนี้อีกต่อไป
ข้าขอให้ลงมติเรื่องโทรานางะเลย
ในพระนามองค์พระเยซู…
คนนอกรีตต้องตายเสียก่อน
โทรานางะเกิดในตระกูลมิโนวาระ
สกุลที่มีอิทธิพลอย่างยิ่งยวดในญี่ปุ่น
เป็นเวลาหลายศตวรรษ
ที่ต้นตระกูลเขาปกครองประเทศนี้
เป็นผู้ถือประกาศิตสวรรค์
ประกาศิตหรือ
ตำแหน่งที่เป็นที่ยำเกรงมาหลายยุคหลายสมัย
ยศศักดิ์อันสูงสุดที่มนุษย์คนหนึ่งจะครอบครองได้
โชกุน
แล้วโทรานางะเนี่ย ต้องการตำแหน่งนี้เหรอ
ใครจะรู้ได้ว่าใจของมิโนวาระมีอะไรซ่อนอยู่
โซเบ
อีกหนึ่งชีวิตที่ถูกพรากในทุกโมงยามของแต่ละวัน
ตอนนี้เจ้าไม่มีอะไรให้กลัวแล้ว
เจ้าจะตายอย่างมรณสักขี อาจจะบนไม้กางเขน
ขอโทษด้วย คุณพ่อ
ข้าไม่ได้เดินทางรอบโลกมาถึงนี่ เพียงเพื่อจะตายบนไม้กางเขน
งั้นเจ้ามาทำไม
เจ้ามาเพื่อทำสงครามไงล่ะ
ข้าคงจะคอยช่วยเจ้าหรอกนะ
ข้ากำประคำมาที่นี่ในปี 1572
พร้อมนิมิตถึงวิญญาณที่ข้าจะได้ช่วยให้รอด
จากนั้นก็เรียนรู้หลักการที่แท้จริง ของการเป็นบาทหลวง
ผ้าไหม ทองคำ และปืน
เยสุอิตพวกนี้ไม่สนจิตวิญญาณใดเลย
ทำให้เรือดำอัปรีย์นั่นให้เป็นสัญลักษณ์
พวกมันคุมการค้าด้วยวิธีการนั้น
คนจีนเกลียดญี่ปุ่น
จึงทำการค้าทั้งหมดผ่านพวกโปรตุเกส
กินดอกเบี้ยสูงลิ่ว
ไทโกผู้ล่วงลับถึงกับพยายามหยุดยั้งการกระทำนี้
แต่ศาสนจักรยั่วยุให้เกิดการกบฏ
ลักลอบนำเข้าปืนจากฐานทัพลับในมาเก๊า
มาเก๊ารึ
ข้าเจอคนที่บอกว่าเคยไปฐานทัพนั่น
บอกว่ามีทหารญี่ปุ่นหลายร้อย
ที่เข้ารีตคาทอลิกกันหมด
ท่านจะบอกข้าว่าพวกไดเมียวที่นี่ไม่รู้เรื่องงั้นรึ
ไม่ทันการแล้ว
ท่านไม่เข้าใจ ข้าต้องบอกพวกเขา
นั่นคือทางรอดของข้า
เจ้าเล่นตามกลยุทธ์พวกนั้นไม่ได้
กฎของพวกเขาหาความแน่นอนไม่ได้
ในใจพวกเขาหวาดระแวงเกินไป
ท่านไม่รู้จักข้า
ข้ารู้จักคนอย่างเจ้ามาเยอะ
จะให้พูดยังไงอีกว่าข้าไม่สน
เอาละ ไปเลย
ไอ้ฉิบหาย
เร็วเข้า
ไปเลย
เจ้ากับคาร์ลอสต้องพูดให้ตรงกันนะ
ไหนบอกว่ามีรายการสินค้าไง ไปให้พ้น
กำลังไปที่ปราสาทท่านเหรอ คุณพ่อ
อรุณสวัสดิ์ กัปตัน
อย่างที่รู้ ข้ายังไม่ได้รับข่าวอะไร
ทันทีที่โทรานางะสั่งข้าให้ปล่อยเรือดำออกได้
เจ้าจะรู้เป็นคนแรก
นั่นแหละที่ข้าห่วง
ได้ยินมาว่าตาแก่นั่นอาจอยู่ไม่ยืด
ทางศาสนจักรกำลังทำเต็มที่ เพื่อให้การค้าของเจ้าดำเนินไปตามกำหนด
หมายถึงการค้าของเราสิ
ไอ้หมูสกปรกนี่
เห็นท่านยังสวดภาวนาแล้วสุขใจจริงๆ
อ้อ คุณพ่อ
มาหาท่านโทรานางะเหรอคะ
มาส่งเอกสารน่ะ
ครอบครัวท่านมาถึงนานแค่ไหนแล้ว
เราอยู่ที่โอซาก้าได้สัปดาห์นึงแล้ว
เชิญครับ
แล้วตอนนี้ท่านพูดภาษาอะไรได้คล่องที่สุด
โปรตุเกสหรือละติน
ข้ามีโอกาสฝึกภาษาโปรตุเกสมากกว่า
แต่ก็ค่อยเป็นค่อยไป
ถึงตอนนี้ท่านยังเป็นนักเรียนหัวดีที่สุดของข้า
แม้ข้าต้องยอมรับว่าแปลกใจที่เห็นท่านเมื่อวาน
ที่โทรานางะให้ท่านเข้ามามีส่วนในธุระของเขา
ข้าไม่อยากเป็นล่ามอีกแล้ว
ข้าไม่ชอบชายผู้นี้ ลักษณะที่เขาพูดกับท่านน่ะ
ท่านสังหรณ์ใจถูกทุกครั้ง เวลาเจอพวกที่เจตนาไม่ดี
ท่านหญิงมาเรีย
ความคิดชั่วร้ายที่ท่านสารภาพกับข้าในอดีตน่ะ
ยังคิดถึงมันอยู่ไหม
ข้าเชื่อว่าท่านรู้ว่าข้าสวดภาวนาให้
ในเรื่องนี้และเรื่องอื่นๆ
โดยเฉพาะเรื่องคนนอกรีต
ข้าได้อ่านบันทึกของเขา
ไม่ว่าใจท่านจะบอกว่าเขาเป็นอย่างไร
เขาทำสิ่งที่เลวร้ายกว่านั้น
นายท่าน ขออนุญาตครับ
ท่านอิชิโดะมาขอรับ
- เชิญเข้ามา - ขอรับ
นี่คือซามูไรผู้ภาคภูมิ
ที่ข้าเคยดึงออกจากใต้ศพพวกเกาหลีที่กองพะเนิน
และนี่คือขุนพลผู้ภาคภูมิ ที่จะไม่มีวันยอมให้ข้าลืมเรื่องนั้นได้
โทรานางะไม่มีมารยาท ต้อนรับขับสู้เจ้าที่ปราสาทหรอกหรือ
คำเชิญคงตกหล่นไปน่ะขอรับ
ไม่เคยเข้าใจเลยว่าทำไมเจ้า จึงประกาศความภักดีกับมิโนวาระนั่น
เขาไม่ได้รู้จักความกตัญญูเลย
เห็นกำแพงพวกนั้นไหม
ตอนที่ท่านไทโกสร้างปราสาทนี้
ขุนนางทุกคนในราชอาณาจักรต่างมอบหินชั้นดีให้
เขาเลือกหินของข้าไว้ที่หัวมุม
และปูนบำเหน็จตำแหน่งในคณะให้
เป็นหินที่สวยนะครับ
เล่าเรื่องคนเถื่อนที่เจ้าพามาที่โอซาก้า ให้ฟังหน่อยซิ
มันเป็นโจรสลัดครับ
คนต่ำต้อย
หุนหันและสมองทึบ
โทรานางะเห็นอะไรในตัวมัน
อาจเป็นของที่มันมีกระมังครับ
ปินใหญ่ 20 กระบอก ปืน 500 กระบอก…
ญี่ปุ่นก็มีของพรรค์นั้น
และความเกลียดชังพวกโปรตุเกส
เขาเชื่อว่าอุปราชคริสเตียน จะเป็นอริกับเราในไม่ช้า
เหลวไหล
คณะของเรากลมเกลียวกันดี
แต่ว่า เล่าต่อเถอะ
ข้าเพียงแต่คิดถึงอนาคตน่ะครับ
จะเกิดอะไรขึ้น หากโทรานางะถูกขับออกจากตำแหน่งและตาย
และเจ้าก็ตายไปด้วย เพราะเป็นพวกเดียวกัน
ครับ ก็จริง
แต่หากไม่ได้มองที่ตัวข้า…
ท่านคงจะมีอำนาจมากที่สุด
แต่ต่อไปท่านจะต้องหาทางรับมือ กับท่านคิยามะและท่านโอโนะ
ที่มีคริสเตียนสนับสนุนอยู่
สงครามนี้ข้าคงจะแพ้
แต่หากท่านอิชิโดะมีคนเถื่อนนี่ไว้
และมีบริวารคอยคุมตัวเขา
สถานการณ์อาจเป็นอีกอย่างนะครับ
น่าเสียดายที่ข้าต้องเห็นชอบ การประหารคนเถื่อนนี่
พวกอุปราชคริสเตียนเรียกร้องมา
ข้าทำอะไรไม่ได้หรอก
ถ้าเช่นนั้นข้าก็อาจจะพอทำอะไรได้บ้าง
อันจิน
สารภาพบาปมาโดยเร็ว
เป็นไปไม่ได้
ข้าไม่ควรต้องตายที่นี่
พระแม่มารีย์ดูแลเจ้าอยู่นะ
จงสารภาพบาปในอดีตและปัจจุบันกับข้ามาให้หมด
ไปอยู่กับพระเจ้าของท่านเถอะ คุณพ่อ
ตอนนี้แกเป็นนักโทษของท่านคิยามะแล้ว
องค์พระผู้เป็นเจ้า โปรดอภัยให้ความทะนงตัวของข้า
อย่าให้ข้าต้องถึงจุดจบเลย
เจ้ามาทำอะไรตรงนี้
หลบไป
พวกโจร
ทำดีมาก
ขอบคุณ
ฟังเจ้านี่สิ
พูดจาอย่างกับคนที่เจริญแล้ว
ฉลาดนะเนี่ย
งั้นข้าจะสอนคำนี้ให้…
"ข้าเป็นหมา"
พูดสิ
"ข้าเป็นหมา"
ข้าเป็นหมา
ต้องอย่างนั้นสิ เก่งมาก
ทีนี้ก็คุกเข่าซะ หมาต้องคุกเข่า
ใช่ "ข้าเป็นหมา" ถูกต้องแล้ว
ขอบคุณ
มันต้องการแค่เจ้านายที่ดีเท่านั้นแหละ
ข้าซาบซึ้งเป็นที่สุด ยาบุชิเกะ
เจ้าพาตัวคนเถื่อนนี่มาให้ข้าสองครั้งแล้ว
ข้าก็แค่โชคดีน่ะขอรับ…
เขาถูกพวกโจรซุ่มโจมตีระหว่างทางไปประหาร
ข้าบังเอิญผ่านไปก็เท่านั้น
ตัวเจ้านี่…
ไปอยู่ถูกที่ถูกเวลาบ่อยจังนะ
สกปรกจัง
ข้าขอบอกให้เขาไปอาบน้ำได้ไหม
ได้สิ ท่าน
แต่ก่อนอื่นเราต้องเชิญล่ามมาก่อน
อรุณสวัสดิ์ ซินญอร์
วันนี้ข้าจะเป็นล่ามให้ท่าน
ท่านพูดภาษาโปรตุเกสได้หรือ
ข้ารู้สึกเป็นเกียรติ ที่ได้เรียนภาษาของครูคริสเตียนข้า
ครูคาทอลิก
ข้ารับใช้ท่านโยชิอิ โทรานางะซามะ
ข้ามีนามว่าโทดะ มาริโกะ
จอห์น แบล็กธอร์น
และท่านก็น่าจะรู้ว่าข้ามิใช่คาทอลิก
บอกอันจินนะ
ข้าหวังว่าช่วงที่เขาถูกจองจำ จะไม่ได้ลำบากเกินไปนัก
นายท่านของข้าอยากบอกว่า เสียใจที่ท่านต้องถูกจองจำ
ข้ารู้สึกซาบซึ้งที่ยังไม่ตาย
เขาขอบคุณท่านค่ะ
นายน้อยของเราอยากรู้เรื่องประเทศของเขา
เจ้าผู้ปกครองและขนบธรรมเนียม
เขาถามเกี่ยวกับประเทศของท่าน
เจ้าผู้ปกครองและขนมธรรมเนียม
ข้าเพิ่งถูกส่งไปตายเมื่อเช้านี้เอง และ… และตอนนี้ข้า…
ข้ารู้ว่าข้าถูกมองเป็นศัตรูในประเทศของท่าน
แต่ข้ารับรองได้ว่าราชินีของข้าฉลาดรอบคอบ
และคงอยากเป็นพันธมิตรกับท่าน
เขาอ้างตัวว่าไม่ใช่ศัตรูของเรา
และบอกว่าราชินีของเขาอยากเจริญไมตรี
เอากระบวยให้อันจินซิ
นายน้อย ต้องขออภัยด้วย ที่ไม่ให้เกียรติสวนของท่าน
แต่ตอนนี้ข้าอยากให้อันจิน
วาดแผนที่โลกตามที่เขารู้…
นายท่านขอให้ท่านวาดแผนที่โลก
ขอบคุณ
นี่คือขอบเขตแบบที่ข้ารู้
โลกเป็นทรงกลม
เหมือนผลไม้
ญี่ปุ่นอยู่นี่
ประเทศข้า อังกฤษ
อยู่อีกซีกโลก
เขาแสดงที่ตั้งญี่ปุ่น และอังกฤษค่ะ
เราผ่านมาทางช่องแคบมาเจลลัน
เขาผ่านแผ่นดินขนาดใหญ่นี้
เราเป็นคนนอกกลุ่มแรกที่ใช้ช่องแคบ
เพราะคนสเปนกับคนโปรตุเกส เก็บมันเป็นความลับ
เขาบอกว่ามันเป็นความลับ ของคนโปรตุเกสและคนสเปน
และสำหรับเรา ล่องเรือมาทางนี้จะปลอดภัยกว่า
เพราะเราต้องเลี่ยงฐานทัพโปรตุเกสในมาเก๊า
เขาอ้างว่ามีฐานทัพโปรตุเกสในมาเก๊าค่ะ
ที่นั่นใช้ทหารรับจ้างคนญี่ปุ่น
รู้มาว่าท่านเรียกพวกเขาว่าโรนิน
ฐานทัพคาทอลิกลับ ที่ใช้สำหรับลักลอบขนปืนเถื่อน
ซึ่งถูกนำมาใช้ในช่วงการลุกฮือหลายปีก่อน
ฐานทัพลับเพื่อลักลอบขนปืนเถื่อน มีโรนินอยู่
มีการใช้ปืนช่วงการลุกฮือ…
คิดว่าเพื่อต่อต้านท่านไทโกนะคะ ข้าไม่แน่ใจ
บอกอันจินว่า ภายหลังข้าจะขอรายละเอียดของแผนที่นี้
ที่ระบุที่ตั้งของฐานทัพโปรตุเกสทั้งหมด
นายท่านสั่งให้วาดแผนที่นี้ขึ้นภายหลัง และระบุที่ตั้งฐานทัพโปรตุเกส
หากไม่ว่าอะไร ข้าจะอธิบายให้เลย
นี่เป็นวิธีการแบ่งโลกใหม่ของโปรตุเกสกับสเปน
เมื่อ 70 ปีก่อน พวกเขาได้ลงนามสนธิสัญญา แบ่งปันดินแดนที่ยังไม่ถูกพบระหว่างกัน
ประเทศของท่านอยู่ในส่วนของโปรตุเกส
มันจึงตกเป็นของพวกเขา
เขาเชื่อว่าโปรตุเกสกับสเปน
ได้แบ่งเขตแดนนี้กัน
เขาอ้างว่าญี่ปุ่น…
ตกเป็นของโปรตุเกส
เขาพูดคำว่า "ตกเป็นของ" จริงรึ
จริงค่ะ ท่าน
น่าขัน…
ทำไมไม่แค่แบ่งสวรรค์ระหว่างเรากับจีนเสียล่ะ
เงียบ
ขอโทษครับ ท่าน
แต่ข้ารับรองได้ว่า ความยโสของพวกนั้นสุดพรรณนา
ช่วยบอกเขาที
มีการจัดทำเอกสารทางกฎหมายเป็นลายลักษณ์
กษัตริย์สเปนและโปรตุเกสแต่ละองค์มีสิทธิ์
ยึดดินแดนที่ไม่เป็นคาทอลิกทุกที่ที่พบ
และนำกฎคาทอลิก เข้าไปแทนที่รัฐบาลของดินแดนเหล่านั้น
นี่เป็นเรื่องโกหก
ไม่
สาบานต่อพระเจ้าของท่านไหมล่ะ
ข้าสาบาน
อันจินพูดว่าอะไร
เขาบอกว่าโปรตุเกส…
ต้องการให้พวกผู้นำของตัวเอง
มาแทนที่เจ้าผู้ปกครองทั้งหมดที่มิใช่คาทอลิก
เจ้าต้องการอะไรที่ญี่ปุ่น
เขาถามว่าท่านต้องการอะไรที่นี่
ต้องการปราบศัตรูคนเดียวกันของเรา
ขอให้ท่านช่วยต่อสู้กับศัตรูของเขา
ข้าว่าเจ้าควรล้มเลิกสงครามนี้ซะ
พวกเจ้ามีคนน้อยกว่า
เจ้าไม่มีหวังหรอก
นายท่านบอกว่าท่านไม่ควรต่อสู้กับโปรตุเกสที่ญี่ปุ่น
ท่านมีคนน้อยกว่า ไม่มีหวังหรอก
นอกจากข้าจะชนะ
เขาพูดว่า "นอกจากข้าจะชนะ"
บอกอันจินว่าคืนนี้ให้อยู่ที่ตำหนักประจิม
ข้างนอกมีพวกโจรซุ่มอยู่ มันอันตราย
ท่านโทรานางะซามะ มีน้ำใจมอบที่พักส่วนตัวให้ท่าน
นี่เป็นเกียรติอย่างสูงเชียวนะ
หวังว่าท่านจะพักผ่อนอย่างสบาย
นั่นของเขาหรือ
ท่านโทรานางะสั่งชุดเกราะนักรบนั่นมาเป็นพิเศษ หลังจากเห็นภาพในฝัน
เป็นรูปแบบที่ย้อนไปหลายชั่วคน ไปจนถึงสมัยที่มิโนวาระเป็นโชกุน
โชกุน
ข้าอยากจะขอบคุณท่าน
ที่วันนี้แปลให้ข้าอย่างซื่อตรง
ไม่มีความจำเป็นต้องขอบคุณเลย
ที่ทำเพราะข้ารับใช้นายท่านของข้า
ท่านพูดภาษาโปรตุเกสมานานแค่ไหน
สิบสี่ปี
ตราบเท่าที่ข้าเป็นคริสเตียนมา
แต่ท่านพูดเก่งมากนะ
ผู้หญิงเหล่านี้จะช่วยท่านเตรียมอาบน้ำ
ขอบคุณ แต่ข้าอาบน้ำมาแล้ว
ในคุกน่ะหรือ
ไม่ ในหมู่บ้านน่ะ
แต่นั่นนานมาแล้วนะ
อาบสัปดาห์ละสองครั้งไง
อะไร อยากให้ข้าเป็นโรคบิดเหรอ
ไม่รู้ว่าเพราะอะไร อันจินไม่อยากอาบน้ำ
เดี๋ยว มาริโกะ
ข้ารู้ว่าท่านนับถือบาทหลวงพวกนี้อย่างสูง
แต่ข้าขอให้ท่านพิจารณาแรงจูงใจของพวกเขา
นายท่านของท่านกำลังเป็นอันตราย
และข้าก็มีเรือ
ข้าไม่แนะนำให้ท่านพูดเมื่อไม่ถึงคราวพูด
- ได้ - อ้อ และ…
กรุณาเรียกข้าว่ามาริโกะซามะ
ช่วงนี้ลมไม่เอื้อเลยครับ…
หากเรือดำไม่ได้รับอนุญาต ให้ออกเดินทางไปนางาซากิเร็วๆ นี้
มันจะกลับมาไม่ทันส่งของปีหน้านะครับ
ดังนั้นในเมื่อท่านเป็น ผู้นำการเจริญสัมพันธไมตรีกับต่างชาติ
ก็อาจถึงเวลาที่ท่านต้องให้เรือออกนะครับ
ข้าเอาแต่คิดเรื่องผลกำไร…
ประเทศของท่านกับประเทศของข้า
ข้าไม่รู้อะไรตั้งหลายเรื่อง
และดูเหมือนคนเถื่อนจะรู้มากซะด้วย
ข้าอยากจะชะลอ การออกเดินทางของเรือดำไปก่อน
ทะเลไม่อันตรายนักหรอก
บางทีนั่นอาจเป็นเหตุผล
ที่ศาสนจักรของท่านกำลังสร้างฐานทัพลับ ในเขตแดนของเรากระมัง
เราน่าจะรู้เรื่องฐานทัพพวกนี้ให้มากขึ้น
ก่อนจะเจรจาเรื่องการเตรียมการเพิ่มเติม
มาร์ติน อัลวิโตเพิ่งได้ข่าวจากโทรานางะ
เขาไม่อนุมัติเอกสารขอปล่อยเรือดำของเรา
ไอ้คนนอกรีตมารศาสนานี่ไม่มีกระทั่งความเป็นคน ที่จะค่อยๆ ทำลายเราอย่างช้าๆ
ข้าจะเป็นธุระให้เอง คุณพ่อ
มาทำอะไรดึกดื่นป่านี้
คนลอบสังหาร
ปกป้องนายท่านของเรา
ทำอะไรน่ะ
ท่านโทรานางะอยู่ที่ไหน
ผู้บุกรุก
มีผู้บุกรุกเข้าปราสาท
มันอยู่ในส่วนของที่พักแขก
ไม่ มันอยู่ตรงนี้
สาวใช้คาโยะน่ะ
นางตามหาท่านโทรานางะ
ไม่นะ
นายท่าน บาดเจ็บหรือเปล่าเจ้าคะ
อิชิโดะบ้าไปแล้ว
- นี่มันคือสงคราม - ไม่ใช่
นี่ไม่ใช่ฝีมืออิชิโดะ
ข้าได้มอบที่พักให้อันจินไป
ให้ข้าไปซ่อนตัวในตัวที่พักเขา
ผู้ลอบสังหารไม่ได้มาเล่นงานข้า
นางมาเล่นงานเขา
คำบรรยายโดย จริยะ จริยา